section_heading: Opis
paragraph_text: Kuća Vitaić je užim pročeljem orijentirana prema rivi u Supetru. Kamena trokatnica građena pravilnim klesancima, a duž drugog kata je kameni balkon s profiliranom kamenom pločom na konzolama. Pristupa se vanjskim stubištem s kamenom ogradom od balustara. Sred potkorvlja je barokni luminar flankiran dvjema volutama sa stiliziranim cvijetom. Kuća Vitaić iz 18. st. odlikuje se kasnobaroknim detaljima visoke zanatske vrijednosti.